CELEX: 32021D0929(01)
Language: ro
Date: 2021-09-28 00:00:00
Title: DECIZIA CONSILIULUI din 28 septembrie 2021 de numire a președintelui unei camere de recurs și de prelungire a mandatului președintelui unei camere de recurs a Oficiului Uniunii Europene pentru Proprietate Intelectuală 2021/C 393 I/01

29.9.2021   
               
               
                  RO
               
               
                  Jurnalul Oficial al Uniunii Europene
               
               
                  CI 393/1
               
            
         DECIZIA CONSILIULUI
         din 28 septembrie 2021
         de numire a președintelui unei camere de recurs și de prelungire a mandatului președintelui unei camere de recurs a Oficiului Uniunii Europene pentru Proprietate Intelectuală
         (2021/C 393 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1), în special articolul 166 alineatele (1) și (3),
         întrucât:
         
                     (1)
                  
                  
                     La 4 iunie 2021, consiliul de administrație al Oficiului Uniunii Europene pentru Proprietate Intelectuală (EUIPO) a transmis o listă de candidați pentru postul de președinte al unei camere de recurs a EUIPO.
                  
               
                     (2)
                  
                  
                     La 1 iunie 2021, consiliul de administrație al EUIPO a decis să propună Consiliului prelungirea mandatului dlui Sven STÜRMANN în calitatea de președinte al unei camere de recurs a EUIPO pentru o perioadă suplimentară de cinci ani, începând cu 1 august 2022,
                  
               ADOPTĂ PREZENTA DECIZIE:
         
            Articolul 1
            
               (1)   Dna Nina Maria KORJUS, născută la Joensuu (Finlanda) la 30 iunie 1971, este numită în calitatea de președinte al unei camere de recurs a Oficiului Uniunii Europene pentru Proprietate Intelectuală (EUIPO) pentru un mandat de cinci ani.
            
            
               (2)   Data la care începe mandatul de cinci ani menționat la alineatul (1) se stabilește de către consiliul de administrație al EUIPO.
            
         
         
            Articolul 2
            Mandatul dlui Sven STÜRMANN în calitatea de președinte al unei camere de recurs a EUIPO se prelungește pentru o perioadă de cinci ani care începe la 1 august 2022 și se sfârșește la 31 iulie 2027.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 28 septembrie 2021.
            
               
                  Pentru Consiliu
               
               
                  Președintele
               
               S. KUSTEC
            
         
         
            (1)  JO L 154, 16.6.2017, p. 1.